ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670007310
ขอให้ปรับปรุงการให้บริการของเจ้าหน้าที่ประจำจุดบริการด่วนมหานคร (BMA Express) ศูนย์การค้าพาราไดซ์พาร์ค แขวงหนองบอน เขตประเวศ กรุงเทพมหานคร เนื่องจากผู้ร้องแจ้งว่าปัจจุบัน (วันที่ 20 กุมภาพันธ์ 2567) ผู้ร้องได้ติดต่อจุดบริการด่วนมหานคร (BMA Express) ที่ศูนย์การค้าพาราไดซ์พาร์ค เพื่อทำบัตรประจำตัวประชาชนใหม่ เนื่องจากบัตรเก่าใกล้หมดอายุ ซึ่งได้ทำการถ่ายภาพ และดำเนินการตามขั้นตอนของการทำบัตรประจำตัวประชาชนใหม่เสร็จสิ้นในช่วงเวลาประมาณ 13.00 น. กว่าๆ และได้รอรับบัตรประจำตัวประชาชนจนถึงเวลาประมาณ 13.30 น. แต่ก็ยังไม่ได้รับบัตร ผู้ร้องจึงไปเข้าห้องน้ำ หลังกลับจากห้องน้ำพบว่า เจ้าหน้าที่มีการติดป้ายแจ้งให้ทราบว่า เครื่องผลิตบัตรเสีย โดยไม่มีการแจ้งให้ผู้มาใช้บริการทราบล่วงหน้าก่อน ผู้ร้องจึงได้สอบถามเจ้าหน้าที่ว่าจะได้รับบัตรในช่วงเวลากี่โมง โดยสอบถามกับเจ้าหน้าที่เพศหญิง (ไม่ทราบชื่อ นามสกุล) อายุประมาณ 20 กว่าปี สูง 160 เซนติเมตร รูปร่างผอม ผมยาว รวบผม เป็นเจ้าหน้าที่ถ่ายภาพเพื่อทำบัตรประจำตัวประชาชน และเจ้าหน้าที่เพศชาย (ไม่ทราบชื่อ นามสกุล) อายุประมาณ 40 กว่าปี สูงประมาณ 170 เซนติเมตร รูปร่างท้วม ให้บริการอยู่ที่ช่องหมายเลข 4 ซึ่งเจ้าหน้าที่ทั้ง 2 คน ไม่สามารถแจ้งผู้ร้องได้อย่างชัดเจน ว่าจะได้รับบัตรในช่วงเวลาใด และไม่มีวิธีการแก้ไขปัญหาเฉพาะหน้า แต่แจ้งว่าให้กลับมารับบัตรก่อน 18.00 น. หรือไม่เช่นนั้น ให้มาใหม่วันอื่นโดยแจ้งด้วยน้ำเสียงห้วน และเสียงดัง ซึ่งผู้ร้องไม่สะดวกที่จะมารับบัตรประจำตัวประชาชนในช่วงเวลาที่เจ้าหน้าที่แจ้ง และไม่สะดวกมาในวันถัดไป เนื่องจากมีธุระอื่นๆ ต้องดำเนินการต่อ จากกรณีดังกล่าวส่งผลให้ผู้ร้องไม่ได้รับความสะดวก และไม่ได้รับความพึงพอใจเป็นอย่างมาก จึงประสงค์ให้หน่วยงานที่เกี่ยวข้อง ปรับปรุงการให้บริการของเจ้าหน้าที่ประจำจุดบริการด่วนมหานคร (BMA Express) ศูนย์การค้าพาราไดซ์พาร์ค แขวงหนองบอน เขตประเวศ กรุงเทพมหานคร (ผู้ร้องยินดีเปิดเผยชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #bkkrongtook